Zürichi főpályaudvar

A Zürichi főpályaudvar (németül Zürich Hauptbahnhof, vagy röviden Zürich HB) Svájc legnagyobb vasúti fejpályaudvara Zürich központjában. A pályaudvar teljes mértékben multimodális közlekedési csomópont, hiszen a zürichi városi közlekedés minden formájára az átszállási lehetőség a pályaudvar közvetlen közelében biztosított. A pályaudvar a napi forgalmát tekintve a legnagyobb Európában. Központi elhelyezkedése miatt mind a belföldi, mind a nemzetközi vonatok áthaladnak itt. Hasonlóan néhány modern európai nagyvárosi pályaudvarhoz, kettő szintje van: a felső szint főleg a nemzetközi és belföldi vonatokat szolgálja ki, míg az alsó szint S-Bahn szerelvényeket fogad. A pályaudvar naponta akár összesen több mint 2900 szerelvényt indít. Több vasúttársaság, köztük a Svájci Szövetségi Vasutak vonalai kapcsolódnak itt egymáshoz, egy részük Svájc legrégebbi vasútvonalai közé tartozik. Története A pályaudvar a Spanisch-Brötli-Bahn végállomásaként 1847. augusztus 9-én nyílt meg Bahnhof Zürich néven. Ezt a nevet 1893-ig viselte, amikor Zürich környező településeinek a városhoz csatolásával egyidőben átnevezték a mai nevére. Az elmúlt 160 évben a szerves fejlődés, és az időről időre fellépő helyhiány új és új vágányrendszerek kiépítését követelte. Ezt tükrözi a mára kialakult vágányszámozási rendszer is. A pályaudvart összesen 100 km-nél is hosszabb vágányhálózata, 799 darab kitérője, bonyolult jelzőrendszere és igen jelentős forgalma alapján méltán sorolhatjuk a világ legjelentősebb pályaudvarai közé. Napjaink legnagyobb jelentőségű fejlesztése egy új vasúti alagút építése, aminek elkészültével a korábbi fejpályaudvar átmenő pályaudvarrá alakult. Így a legtöbb vonatnál elmarad az irányváltás, így csökken a menetidő. Forgalom Nemzetközi járatok Nightjet Zürich – Bázel – Hamburg / Berlin EC Zürich – Zug – Arth-Goldau – Bellinzona – Lugano – Milánó EC Zürich – Bázel – Freiburg im Breisgau – Mainz – Köln – Dortmund – Bréma – Hamburg EC Zürich – Sargans – Innsbruck – Graz EC Zürich – Winterthur – St. Gallen – Bregenz – Lindau – München EN Zürich – Sargans – Innsbruck – Graz / – Zágráb – Belgrád EN Zürich – Sargans – Innsbruck – Linz – Bécs – Budapest / Prága ICE Zürich – Bázel – Freiburg im Breisgau – Frankfurt am Main – Hannover – Hamburg (– Kiel) IC Zürich – Schaffhausen – Stuttgart TGV (Chur –) Zürich – Bázel – Dijon – Párizs RJ Zürich – Innsbruck – Salzburg – Bécs – Budapest RJ Zürich – Innsbruck – Salzburg – Bécs – Pozsony S-Bahn Irodalom Werner Stutz: Schweizerische Kunstführer GSK, Band 774: Der Hauptbahnhof Zürich, Bern 2005, ISBN 3-85782-774-2 Christine Loriol: HB Zürich – mehr als ein Bahnhof. Kuk-Bild-&-Wort, Zürich 2005, ISBN 3-033-00611-6 Martin Bosshard: Der Zimmerberg-Basistunnel: Zürich HB – Thalwil; Bahn 2000. Projekt-Management Zimmerberg, SBB, Zürich 2004, ISBN 3-033-00226-9 További információk Az SBB-CFF-FFS hivatalos weboldala Archiválva 2009. január 15-i dátummal a Wayback Machine-ben (angolul) (németül) RailCity Zürich weboldal (németül) (franciául) Website des Projekts «Bahn2000» Durchgangsbahnhof Löwenstrasse History Channel bei Jubiläumswebseite der SBB Jegyzetek Források Ez a szócikk részben a Zürich Hauptbahnhof című német Wikipédia-szócikkben foglaltakon alapul. Friedl Ferenc. "Rekorder pályaudvarok - Építős blog" (magyar nyelven). epitos.blog.hu. Hozzáférés: 2010. március 17..